Smernica Rady 94/24/ES
z 8. júna 1994,
ktorou sa mení a dopĺňa príloha II smernice 79/409/EHS o ochrane voľne žijúceho vtáctva
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 130s ods. 1,
so zreteľom na návrh Komisie [1],
so zreteľom na stanovisko Hospodárskeho a sociálneho výboru [2],
konajúc v súlade s postupom ustanoveným v článku 189c zmluvy,
keďže príloha II smernice Rady 79/409/EHS z 2. apríla 1979 o ochrane voľne žijúceho vtáctva [3] by mala byť zmenená a doplnená aby zohľadňovala najnovšie poznatky o situácii vtáčej fauny;
keďže niekoľko členských štátov požiadalo Komisiu o zmenu prílohy II/2 aby zahŕňala určité druhy, na ktoré dosiaľ nebolo možné legálne loviť;
keďže článok 7 ods. 4 tej istej smernice požaduje, aby členské štáty zaistili, že prax lovu dodržiava zásady rozumného využívania a ekologicky rovnovážnej kontroly dotknutých druhov vtákov;
keďže vďaka geografickému rozloženiu a populačných úrovní v niektorých krajinách môžu byť určité druhy vtákov lovené alebo kontrolované na miestnej úrovni s výsledkom, že určité žiadosti na doplnky prílohy II/2 možno schváliť;
keďže druhy Limosa limosa, Limosa lapponica a Numenius arquata by mali byť vyňaté z prílohy II/2 v prípade Talianska, aby sa chránil celkove ohrozený druh Numenius tenuirostis, ktorému sa podobajú tak vo zvykoch ako i výzore, že vzniká výnimočné riziko zámeny;
keďže povolenie lovu druhov uvedených v prílohe II/2 je len voľbou, ktorú členské štáty môžu ale nemusia použiť; keďže preto sa od nich nevyžaduje prijať nato opatrenia a ak sa tak rozhodnú, môžu tak urobiť dokonca i po dátume ustanovenom na uplatňovanie tejto smernice,
PRIJALA TÚTO SMERNICU:
Článok 1
Text prílohy k tejto smernici nahrádza text prílohy II/2 smernice 79/409/EHS.
Článok 2
Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou do 30. septembra 1995.
Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
Článok 3
Táto smernica je adresovaná členským štátom.
V Luxemburgu 8 júna 1994.